SKE ฟอร์มแจ่ม! Pre Open ทะลุ 2.30 บาท เหนือจอง 28%
SKE ฟอร์มแจ่ม! Pre Open ทะลุ 2.30 บาท เหนือจอง 27.77% โดย 5 นาที อยู่ที่ 2.30 บาท จาก IPO ที่ 1.80 บาท โดยจำนวนหุ้นที่มีการซื้อขายก่อนเปิดตลาดประมาณ 50.86 ล้านหุ้น ด้านฝั่งซื้อ (Bid) ประมาณ 35.84 ล้านหุ้น ส่วนฝั่งขาย (Offer) ประมาณ 26.92 ล้านหุ้น โดยมีบล.เคที ซีมิโก้ จำกัด เป็นที่ปรึกษาทางการเงิน
22 พ.ย. 2560

ผู้สื่อข่าวรายงานว่า บริษัท สากล เอนเนอยี จำกัด มหาชน หรือ SKE มีราคาก่อนเปิดตลาด (Pre Open) 5 นาที อยู่ที่ 2.30 บาท จาก IPO ที่ 1.80 บาท โดยจำนวนหุ้นที่มีการซื้อขายก่อนเปิดตลาดประมาณ 50.86 ล้านหุ้น ด้านฝั่งซื้อ (Bid) ประมาณ 35.84 ล้านหุ้น ส่วนฝั่งขาย (Offer) ประมาณ 26.92 ล้านหุ้น โดยมีบล.เคที ซีมิโก้ จำกัด เป็นที่ปรึกษาทางการเงิน
อนึ่ง SKE ประกอบธุรกิจให้บริการสถานีก๊าซธรรมชาติหลักเอกชน โดยให้บริการอัดก๊าซธรรมชาติแก่ บริษัท ปตท.จำกัด (มหาชน) หรือ PTT เพื่อขนส่งไปให้สถานีบริการ NGV นอกแนวท่อก๊าซ รวมถึงปรับปรุงคุณภาพก๊าซธรรมชาติ ให้เป็นไปตามกฎหมายที่กำหนด โดยได้ทำสัญญาระยะยาว 20 ปี กับกลุ่ม PTT ซึ่งทั้ง 2 สถานีหลักจะสิ้นสุดสัญญาในปี 2572-2573
ปัจจุบันบริษัทมี 2 สถานีหลัก มีกำลังการการอัดก๊าซธรรมชาติทั้งหมด 750 ตัน/วัน หรือ 273,750 ตัน/ปี มีอัตราการใช้กำลังการผลิตประมาณ 70% ประกอบด้วย สถานีก๊าซธรรมชาติหลักปทุมธานี มีกำลังการอัดก๊าซธรรมชาติและกำลังสำรองประมาณ 250 ตัน/วัน ซึ่งได้ทำสัญญาเพิ่มเติมกับ PTT เพื่อขยายกำลังอัดก๊าซธรรมชาติได้สูงสุด 350 ตัน/วัน ส่วนสถานีก๊าซธรรมชาติหลักสระบุรี มีกำลังการอัดก๊าซธรรมชาติสูงสุด 400 ตัน/วัน
 